2.2 ลักษณะการประกอบธุรกิจ

(1) ประวัติความเป็นมา และการเปลี่ยนแปลงและพัฒนาการที่สำคัญ

บริษัท ซันเทคกรุ๊ป จำกัด(มหาชน) ดำเนินธุรกิจการเกษตรครบวงจรในอุตสาหกรรมการผลิต
และแปรรูปมะเขือเทศ บริษัทมีไร่และโรงงานอยู่ที่จังหวัดนครพนม มีพื้นที่ในการเพาะปลูก 12,000
ไร่ สำหรับทำการเพาะปลูกมะเขือเทศสดพันธุ์ลูกผสมที่ให้ผลผลิตคุณภาพดีเพื่อเป็นวัตถุดิบในการผลิต
และมีพื้นที่โรงงานประมาณ 500 ไร่ ติดตั้งด้วยเครื่องจักรกลที่ทันสมัย
และบริษัทได้รับการสนับสนุนด้านการลงทุนจากคณะกรรมการส่งเสริมการลงทุนอีกด้วย

นอกจากนี้ ในปี 2536 บริษัทยังได้ก่อตั้งโรงงานแปรสภาพเศษเหล็กขึ้นเป็นแห่งแรกในประเทศไทย
ณ นิคม

อุตสาหกรรม บ่อวิน อำเภอศรีราชา จังหวัดชลบุรี
เพื่อแปรสภาพเศษเหล็กให้ได้คุณภาพและขนาดตามความต้องการของลูกค้าด้วยเครื่องจักรที่ทันสมัย
นอกจากนี้บริษัทยังสามารถรวบรวมจัดหาเศษเหล็กทั้งในประเทศ
และต่างประเทศได้ตามปริมาณความต้องการของตลาดในราคาที่เหมาะสม
และได้รับการส่งเสริมการลงทุนในกิจการ ประเภท 2.4 การแปรรูปและแปรสภาพโลหะ
จากคณะกรรมการส่งเสริมการลงทุนแห่งประเทศไทย

การเปลี่ยนแปลง และพัฒนาการที่สำคัญ

31 กรกฎาคม 2543 ศาลล้มละลายกลางรับคำร้องขอฟื้นฟูกิจการของบริษัทฯ

24 สิงหาคม 2543 วันครบกำหนดสำหรับลูกหนี้ และ/หรือ เจ้าหนี้ยื่นคัดค้านขอฟื้นฟูกิจการ

28 สิงหาคม 2543 นัดไต่สวนคำร้องขอฟื้นฟูกิจการ และศาลสั่งให้ฟื้นฟูกิจการ และแต่งตั้งผู้ทำแผน

24 ตุลาคม 2543 ครบกำหนดยื่นคำร้องขอรับชำระหนี้

21 กุมภาพันธ์ 2544 ผู้ทำแผนเสนอแผนต่อเจ้าพนักงานพิทักษ์ทรัพย์ หลังมีการขยายระยะเวลา 2
ครั้ง

9 เมษายน 2544 ประชุมเจ้าหนี้ลงมติรับรองแผนฟื้นฟูกิจการ

3 พฤษภาคม 2544 ศาลล้มละลายกลางสั่งเห็นชอบด้วยแผนฟื้นฟูกิจการ และแต่งตั้งผู้บริหารแผน

3 สิงหาคม 2544 ผู้บริหารแผนจัดส่งรายงานผลการปฏิบัติตามแผนครั้งแรก และจัดส่งทุกๆ 3 เดือน

28 กันยายน 2544 ประชุมคณะกรรมการเจ้าหนี้ มีมติให้ขยายระยะเวลาวันมีผลบังคับใช้ จากวันที่
30

  กันยายน 2544 ออกไปเป็นวันที่ 31 มีนาคม 2545

  28 มีนาคม 2545 ประชุมคณะกรรมการเจ้าหนี้ มีมติให้ขยายระยะเวลาวันที่มีผลบังคับใช้
  จากวันที่ 31

  มีนาคม 2545 ออกไปเป็นวันที่ 30 มิถุนายน 2545

28 มิถุนายน 2545 ประชุมคณะกรรมการเจ้าหนี้ มีมติให้ขยายระยะเวลาวันที่มีผลบังคับใช้ จากวันที่
31

  มีนาคม 2545 ออกไปเป็นวันที่ 31 ธันวาคม 2545

  ------ ปัจจุบัน ----- บริษัทอยู่ในระหว่างการพิจารณาเงินทุนหมุนเวียน
  กับทางคณะกรรมการเจ้าหนี้ และขอแก้ไขแผนฟื้นฟูกิจการของบริษัท
  และรอผลสำเร็จในการปรับโครงสร้างหนี้ของบริษัทลูกค้าหลักของธุรกิจเหล็ก

(2) ลักษณะการประกอบธุรกิจที่ผ่านมา

บริษัท ประกอบธุรกิจหลักอยู่สองประเภท ดังนี้

1. ธุรกิจเกษตร เป็นธุรกิจการเกษตรแบบครบวงจร ในอุตสาหกรรมผลิตและแปรรูปมะเขือเทศ
และ บริษัทยังได้เพิ่มช่องทางการตลาดด้วยการเพิ่มสายการผลิตภัณฑ์ให้มากขึ้น
โดยได้มีการเริ่มทดลองปลูกข้าวโพดหวาน และได้ทำการวิจัยและพัฒนาจนเป็นที่ยอมรับของตลาดโลก
ซึ่งผลิตภัณฑ์คุณภาพของบริษัทแยกออกเป็นประเภทต่างๆ ดังนี้

(1) มะเขือเทศปอกเปลือกบรรจุกระป๋อง ( Canned Whole Peeled Tomatoes )

(2) มะเขือเทศปอกเปลือกหั่นชิ้นย่อยบรรจุกระป๋อง ( Canned Diced Tomatoes )

(3) มะเขือเทศบดบรรจุกระป๋อง ( Canned Crushed Tomatoes )

(4) มะเขือเทศเข้มข้นมาก ( Tomato Paste )

(5) มะเขือเทศเข้มข้นน้อย ( Tomato Puree )

(6) เมล็ดข้าวโพดหวานบรรจุกระป๋อง ( Canned Whole Kernel Corn )

(7) มะม่วงบรรจุกระป๋อง (Mango Slice in Syrup)

  ผลิตภัณฑ์มะเขือเทศปอกเปลือกบรรจุกระป๋อง
  ข้าวโพดหวานบรรจุกระป๋องและมะม่วงบรรจุกระป๋อง

บริษัทส่งออกจำหน่ายยังต่างประเทศทั้งหมดซึ่งตลาดยังมีความต้องการอยู่มาก
โดยเฉพาะข้าวโพดหวานที่ตลาดมีขนาดใหญ่ และมีอัตราการขยายตัวเพิ่มขึ้นทุกปี
ส่วนตลาดภายในประเทศผลิตภัณฑ์หลัก ได้แก่มะเขือเทศเข้มข้น
ซึ่งเป็นส่วนประกอบสำคัญของอุตสาหกรรมผลิตอาหารอื่น เช่น อุตสาหกรรมผลิตซอสมะเขือเทศ,
อุตสาหกรรมปลากระป๋อง

ฤดูกาลในการผลิตผลิตภัณฑ์มะเขือเทศ เริ่มตั้งแต่การเพาะกล้า – ย้ายปลูกในเดือนกันยายน
จนกระทั่งเก็บเกี่ยวมะเขือเทศสดเข้าสู่โรงงานเพื่อทำการผลิตซึ่งมีระยะเวลาประมาณ 4 เดือน
(เดือนมีนาคม – เมษายน) หลังจากนั้น บริษัทจะเริ่มผลิตผลิตภัณฑ์ข้าวโพดหวานบรรจุกระป๋อง
และมะม่วงบรรจุกระป๋อง เพื่อส่งออกจำหน่ายไปยังต่างประเทศ
ซึ่งจะทำให้โรงงานมีการผลิตเกือบตลอดทั้งปี

2. ธุรกิจเศษเหล็ก บริษัทค้าและแปรสภาพเศษเหล็กเพื่อจำหน่ายแก่ผู้ผลิตเหล็กในประเทศ
โดยเศษเหล็กที่ผ่านกระบวนการแปรสภาพ ( Processed Steel Scrap )
จะมีขนาดและคุณภาพที่เหมาะสมในการนำไปใช้เป็นวัตถุดิบในกระบวนการผลิตเหล็ก
ซึ่งเศษเหล็กคุณภาพสูงจะช่วยลดขั้นตอนในการผลิตของลูกค้า
และทำให้กระบวนการผลิตเหล็กมีประสิทธิภาพยิ่งขึ้น
นอกจากนี้บริษัทยังรวบรวมจัดหาเศษเหล็กเพื่อให้ได้ปริมาณตามที่ลูกค้าต้องการ

3. ธุรกิจลงทุน บริษัทลงทุนในธุรกิจให้เช่า และจำหน่ายวีดีโอเทปและแผ่นเลเซอร์ดิสก์
ภายใต้สัญญลักษณ์ BLOCKBUSTER
ซึ่งเป็นลิขสิทธิ์แฟรนไชส์ธุรกิจวีดีโอเทปรายใหญ่ที่สุดในสหรัฐอเมริกา
โดยในแต่ละสาขาจะมีภาพยนตร์ไว้คอยบริการลูกค้ามากกว่า 10,000 ม้วน
แบ่งแยกเป็นประเภทของภาพยนตร์อย่างชัดเจนเพื่อความสะดวกในการเลือกหาภาพยนตร์ที่ต้องการ
รวมทั้งการให้บริการที่รวดเร็วด้วยระบบคอมพิวเตอร์ ปัจจุบันได้เปิดดำเนินการแล้ว 8 สาขา
ได้แก่สาขาตะวันนา, สาขาวิลล่า, สาขาบางบอน, สาขาเซยู สุขาภิบาล 3, สาขาประชาอุทิศ,
สาขาไดมอนด์ สแควร์, สาขา มาร์เก็ตพลัส และสาขาสินธร

นอกจากนี้บริษัทยังมีการลงทุนในบริษัทย่อย และบริษัทร่วม ดังนี้

- บริษัท เอส.ที.จี. อินเตอร์เนชั่นแนล เทรดดิ้ง จำกัด ดำเนินกิจการในรูป Trading Company
เป็นนายหน้าจัดหาเศษเหล็ก รวมทั้งหาตลาดและเสริมสร้างการขายให้แก่บริษัท ซันเทคกรุ๊ป จำกัด
(มหาชน) จึงมีส่วนช่วยให้การดำเนินงานด้านการตลาดของบริษัทมีความคล่องตัวมากขึ้น

- บริษัท ซันเทค สแครป โพรเซสซิ่ง จำกัด ดำเนินกิจการเกี่ยวกับการค้าและแปรสภาพเศษเหล็ก
รวมถึงโลหะ ทุกชนิดเพื่อให้ได้คุณภาพและขนาดตามความต้องการของลูกค้าด้วยเครื่องจักรกล
ทั้งยังรวบรวมจัดหาเศษเหล็กตามปริมาณความต้องการของลูกค้า
บริษัทมีเป้าหมายในการเพิ่มประสิทธิภาพในการผสมเศษเหล็กเพื่อให้ได้เศษเหล็กที่มีคุณภาพซึ่งจะช่วยเพิ่มประสิทธิภาพในการผลิตให้แก่ลูกค้าของบริษัท

- บริษัท สตีลทอป จำกัด ดำเนินธุรกิจผลิตผลิตภัณฑ์เหล็ก คือ เหล็กโครงสร้างรูปพรรณ รูปตัว C
รูปตัว U และรูปตัว L และเหล็กที่ตัดหรือแปรรูปตามขนาดที่ต้องการ (Cut-to-Length)
รวมทั้งผลิตท่อเหล็กคุณภาพสูง (American Petroleum Institution: API)

- บริษัท ชลบุรี สตีลมิลล์ เซอร์วิสเซส จำกัด
ดำเนินกิจการเกี่ยวกับการบริหารจัดการตะกรันเหล็กจากเตาหลอมแบบครบวงจรเพื่อการแปรรูปคัดแยกโลหะคงค้างกลับมาใช้งานใหม่
ซึ่งเป็นกิจการร่วมทุนกับ R.B. Holding Inc.
จากสหรัฐอเมริกาที่มีความชำนาญในกิจการแปรรูปตะกรันเหล็ก
โดยสามารถให้บริการแก่ลูกค้าของบริษัทซึ่งเป็นผู้ผลิตเหล็กประเภทมีเตาหลอม

- บริษัท ซัน-มาสเตอร์ อินเตอร์เนชั่นแนล เอ็นเตอร์เทนเม้นท์ จำกัด
ดำเนินธุรกิจให้เช่าและจำหน่ายวีดีโอเทปและแผ่นเลเซอร์ดิสก์ภายใต้สัญญลักษณ์ “BLOCKBUSTER”
โดยรับมอบลิขสิทธิ์แฟรนไชส์ของ Blockbuster International Corporation
ซึ่งเป็นผู้ประกอบการและเจ้าของแฟรนไชส์ธุรกิจให้เช่าวีดีโอที่ใหญ่ที่สุดในสหรัฐอเมริกา
โดยได้เริ่มเปิดดำเนินการ BLOCKBUSTER สาขาแรกในประเทศไทยในเดือนสิงหาคม 2538
ปัจจุบันมีสาขาทั้งหมด 8 สาขา

- บริษัท เหมราชพัฒนาที่ดิน จำกัด (มหาชน) ซึ่งประกอบธุรกิจพัฒนานิคมอุตสาหกรรม
โดยการพัฒนาที่ดินพร้อมระบบสาธารณูปโภคต่างๆ ได้แก่ ถนน ระบบไฟฟ้า ระบบประปา
ระบบโทรศัพท์ ระบบบำบัดน้ำเสีย ระบบกำจัดขยะ และสิ่งอำนวยความสะดวกอื่นๆ เพื่อจำหน่าย
รวมถึงการบริการสาธารณูปโภคดังกล่าวหลังการขายให้กับนักลงทุนชาวไทยและชาวต่างประเทศ
นอกจากนี้ยังจัดให้มีบริการระบบสาธารณูปโภคอื่นๆ เพิ่มเติม ได้แก่ การจัดหาไอน้ำ,
การจัดหาน้ำปราศจากแร่ธาตุ
ตลอดจนการจัดให้มีโรงงานสำเร็จรูปไว้บริการแก่ผู้ลงทุนขนาดกลางและขนาดย่อมด้วย

(3) โครงสร้างการถือหุ้นของกลุ่มบริษัท
และโครงสร้างรายได้ที่เกิดจากการขายผลิตภัณฑ์หรือบริการ ในระยะ 3 ปีที่ผ่านมามีดังนี้

(หน่วย: ล้านบาท)

[TABLE]

หมายเหตุ:

1.  ลำดับที่ 1 และ 2 แสดงรายได้สำหรับปีสิ้นสุด ณ วันที่ 30 มิถุนายน
    (รอบระยะเวลาบัญชีของบริษัทตั้งแต่ 1 กรกฎาคม – 30 มิถุนายน)

2.  ลำดับที่ 3 –7 แสดงรายได้สำหรับปีสิ้นสุด ณ วันที่ 31 ธันวาคม
    (รอบระยะเวลาบัญชีของบริษัทตั้งแต่ 1 มกราคม – 31 ธันวาคม)

(4) การประกอบธุรกิจของแต่ละสายการผลิต

ธุรกิจเกษตร มีที่ตั้งโรงงานอยู่ที่เลขที่ 122 หมู่ 3 ถนนศรีสงคราม-อากาศอำนวย ตำบลท่าบ่อ
อำเภอศรีสงคราม จังหวัดนครพนม 48150

ธุรกิจเศษเหล็ก มีที่ตั้งโรงงานอยู่ที่นิคมอุตสาหกรรมชลบุรี (บ่อวิน) เลขที่ 399 หมู่ 3
ถนนปากร่วม-อ่าวอุดม ตำบลบ่อวิน อำเภอศรีราชา จังหวัดชลบุรี 20230

  (4.1) กำลังการผลิต และปริมาณการผลิต

+------------------------------+------------+------------+------------+
| ธุรกิจเกษตร                    | ปี 2544/45  | ปี 2543/44  | ปี 2542/43  |
+------------------------------+------------+------------+------------+
| กำลังการผลิตเต็มที่               | 680,000    | 680,000    | 680,000    |
|                              |            |            |            |
| -   มะเขือเทศกระป๋อง           | 6,000      | 6,000      | 6,000      |
|     (หีบมาตรฐาน)              |            |            |            |
|                              | 540,000    | 540,000    | 540,000    |
| -   มะเขือเทศเข้มข้น (ตัน)       |            |            |            |
|                              |            |            |            |
| -   ข้าว                      |            |            |            |
| โพดหวานบรรจุกระป๋อง(หีบมาตรฐาน) |            |            |            |
+------------------------------+------------+------------+------------+
| ปริมาณการผลิตจริง (จำนวน : 2    | 25,349     | 118,943    | 528,343    |
| กะ)                          |            |            |            |
|                              | 1,949      | 2,221      | 3,380      |
| -   มะเขือเทศกระป๋อง           |            |            |            |
|     (หีบมาตรฐาน)              | 233,936    | 164,977    | 103,444    |
|                              |            |            |            |
| -   มะเขือเทศเข้มข้น (ตัน)       |            |            |            |
|                              |            |            |            |
| -   ข้าว                      |            |            |            |
| โพดหวานบรรจุกระป๋อง(หีบมาตรฐาน) |            |            |            |
+------------------------------+------------+------------+------------+
| กำลังการผลิต (%)               | 3.73       | 17.49      | 77.70      |
|                              |            |            |            |
| -   มะเขือเทศกระป๋อง           | 32.48      | 37.02      | 56.50      |
|                              |            |            |            |
| -   มะเขือเทศเข้มข้น            | 43.32      | 30.55      | 19.16      |
|                              |            |            |            |
| -   ข้าวโพดหวานบรรจุกระป๋อง     |            |            |            |
+------------------------------+------------+------------+------------+
| อัตราเพิ่มของปริมาณการผลิต (%)    | (78.69)    | (77.49)    | 0.00       |
|                              |            |            |            |
| -   มะเขือเทศกระป๋อง           | (12.25)    | (34.48)    | 0.00       |
|                              |            |            |            |
| -   มะเขือเทศเข้มข้น            | 41.80      | 59.48      | 0.00       |
|                              |            |            |            |
| -   ข้าวโพดหวานบรรจุกระป๋อง     |            |            |            |
+------------------------------+------------+------------+------------+

หมายเหตุ: - กำลังการผลิตเต็มที่ คิดจากกำลังการผลิตเต็มที่สำหรับระยะเวลา 4 เดือน
(ฤดูกาลผลิต)

- จำนวนชั่วโมงในหนึ่งกะ เท่ากับ 10 ชั่วโมง

(หน่วย : ตัน)

+------------------------------+------------+------------+------------+
| ธุรกิจค้าและแปรสภาพเศษเหล็ก      | ปี 2545/44  | ปี 2544/43  | ปี 2543/42  |
+------------------------------+------------+------------+------------+
| กำลังการผลิตเต็มที่ (จำนวน : 3    | 299,520    | 299,520    | 299,520    |
| กะ)                          |            |            |            |
+------------------------------+------------+------------+------------+
| ปริมาณการผลิตจริง (จำนวน : 2    | -          | -          | 13,737     |
| กะ)                          |            |            |            |
+------------------------------+------------+------------+------------+
| กำลังการผลิต (%)               | -          | -          | 4.59       |
|                              |            |            |            |
| อัตราการเพิ่มของปริมาณการผลิต (%) | -          | -          | (52.07)    |
+------------------------------+------------+------------+------------+

หมายเหตุ: - จำนวนชั่วโมงในหนึ่งกะ เท่ากับ 8 ชั่วโมง

2.  วัตถุดิบ และผู้จำหน่ายวัตถุดิบ

  ธุรกิจเกษตร แหล่งวัตถุดิบมะเขือเทศสดและข้าวโพดหวานเพื่อการแปรรูปมาจาก 2 ส่วนงานผลิต
  คือ

  - ส่วนงานเพาะปลูกในพื้นที่ไร่ของบริษัทในพื้นที่ประมาณ 5,000 ไร่
  ซึ่งรับผิดชอบการผลิตวัตถุดิบส่วนใหญ่

(ประมาณร้อยละ 60) ของกำลังการผลิตของบริษัท

  - ส่วนงานส่งเสริมและรับซื้อวัตถุดิบ
  เป็นโครงการส่งเสริมการผลิตพืชแบบครบวงจรโดยบริษัทจัดหาปัจจัยในการ

ผลิตพืชเพื่อให้เกษตรกรได้เพาะปลูกในที่ดินของตนเองและบริษัทรับซื้อผลผลิตที่ได้ในราคาประกันโดยมีสัญญาซื้อขายและการจัดตั้งกลุ่มการผลิต
รวมทั้งการติดตามให้คำแนะนำของพนักงานส่งเสริม เพื่อควบคุมปริมาณ และคุณภาพผลผลิต

อย่างไรก็ตาม สภาพภูมิอากาศในแต่ละปีจะมีผลต่อปริมาณมะเขือเทศสดที่ได้
บริษัทจึงมีการพัฒนาระบบการ

เพาะปลูกพืชตามสภาพพื้นที่และภูมิอากาศ มีระบบชลประทานและการจัดรูปแปลงปลูกตามหลักวิชาการ

สำหรับวัตถุดิบสำคัญที่ใช้ในการผลิต ได้แก่

1.  เมล็ดพันธุ์มะเขือเทศและข้าวโพดหวาน บริษัทไม่ประสบปัญหาการขาดแคลนเมล็ดพันธุ์
    โดยบริษัทสั่งซื้อจากผู้

จำหน่ายในประเทศทั้งสิ้น

2.  ปุ๋ยและสารเคมีในการเพาะปลูก เช่น สารเคมีกำจัดและคุมวัชพืช
    สารเคมีป้องกันและกำจัดแมลง สารเคมีป้อง

กันและกำจัดโรคพืช สารเคมีเพิ่มประสิทธิภาพ เป็นต้น
โดยบริษัทจัดซื้อจากผู้จำหน่ายภายในประเทศซึ่งมีจำนวนผู้จำหน่ายมากรายในราคาซึ่งเป็นไปตามภาวะตลาด
บริษัทไม่ประสบปัญหาการขาดแคลนปุ๋ยและสารเคมี

3.  กระป๋อง โดยส่วนใหญ่บริษัทจัดซื้อจากผู้ผลิตจำนวน 3-4 ราย คือ บริษัท สวอน อินดัสทรี้ส์
    (ประเทศไทย) จำกัด,

บริษัท พูนทรัพย์โลหะการพิมพ์ จำกัด, บริษัท เมทเทิลคอน จำกัด, บริษัท คาร์โนลด์ เมทัลบ๊อกซ์
จำกัด เนื่องจากเชื่อถือได้ใน

ธุรกิจค้าและแปรสภาพเศษเหล็ก
วัตถุดิบเศษเหล็กที่บริษัทจัดซื้อเพื่อนำมาทำการแปรสภาพโดยส่วนใหญ่บริษัทจัดซื้อจากแหล่งวัตถุดิบภายในประเทศ
บริษัทจะนำเข้าเศษเหล็กจากต่างประเทศเฉพาะเมื่อปริมาณภายในประเทศขาดแคลนเท่านั้น
และบริษัทพิจารณาจัดซื้อจากรายที่มีคุณภาพและราคาที่เหมาะสม

-   เศษเหล็กในประเทศ บริษัทสั่งซื้อจากแหล่งวัตถุดิบประเภทเศษเหล็กจากอุตสาหกรรมโดยตรง
    ซึ่งจะเป็น

เศษเหล็กคุณภาพดี และจากผู้ค้าภายในประเทศซึ่งมีด้วยกันหลายราย
โดยปัจจุบันปริมาณเศษเหล็กภายในประเทศมีเพียงพอต่อความต้องการ ไม่ก่อให้เกิดภาวะขาดแคลน

-   เศษเหล็กนำเข้า ซึ่งมีผู้เสนอขายจำนวนมากในตลาดโลก

  (4.4) ขั้นตอน และเทคโนโลยีการผลิต

  ธุรกิจเกษตร บริษัทแยกการผลิตออกเป็น 2 ส่วนตามลักษณะการดำเนินงาน คือ ฝ่ายไร่
  และฝ่ายโรงงาน

ขั้นตอนการดำเนินงานฝ่ายไร่

  -------------------------- ----------------------------------------------------------- ------ ------ ------ ------ ------ ------ ------- ------
  การดำเนินงาน                ก.ย.                                                        ต.ค.   พ.ย.   ธ.ค.   ม.ค.   ก.พ.   มี.ค.   เม.ย.   พ.ค.

  1. งานเตรียมแปลงปลูก         < ------------------------------------------------- > <                                                       
                             ----------------------------- >                                                                               

  2. งานเพาะกล้ามะเขือเทศ      < ---------------------- >                                                                                    

  3. งานย้ายปลูกมะเขือเทศ       < --------------------- >                                                                                     

  4. งานย้ายปลูกข้าวโพดหวาน     < -------------------------- > < -------------------- >                                                       

  5. งานบำรุงรักษาแปลงเพาะปลูก  < ---------------------------------------------------------                                                   
                             >                                                                                                             

  6. งานเก็บผลผลิตข้าวโพดหวาน   < ------------------- > < ------------------- >                                                               

  7. งานเก็บผลผลิตมะเขือเทศ     < --------------------------------- >                                                                         
  -------------------------- ----------------------------------------------------------- ------ ------ ------ ------ ------ ------ ------- ------

บริษัทมีการจัดระบบแปลงเพาะปลูกที่ทันสมัย มีระบบชลประทานการจัดรูปแปลงตามหลักวิชาการ
การใช้เทคโนโลยีสมัยใหม่ เช่น ระบบน้ำหยด (Dripping) จากประเทศอิสราเอล,
การเตรียมดิน, ใส่ปุ๋ยบำรุงรักษา, ฉีดพ่นสารเคมีป้องกันกำจัดศัตรูพืช
ด้วยเครื่องจักรกลที่ทันสมัยจากประเทศสหรัฐอเมริกา และออสเตรเลีย-นิวซีแลนด์
และมีการพัฒนาระบบการเพาะปลูกพืชตามสภาพพื้นที่และภูมิอากาศของทวีปเอเชีย
ซึ่งมีทั้งฝนและความหนาวเย็นเหมาะสมกับการเจริญเติบโตของมะเขือเทศและข้าวโพดหวาน

ส่วนฝ่ายโรงงานจะนำผลผลิตจากฝ่ายไร่ป้อนสู่กระบวนการผลิตในโรงงานได้ตั้งแต่เดือนธันวาคม-เดือนเมษายน
โดยใช้เทคโนโลยีในการผลิตและเครื่องจักรที่ใช้กันอยู่ทั่วไปในอุตสาหกรรมซึ่งให้ผลิตภัณฑ์ที่ได้คุณภาพตามมาตรฐานที่เป็นที่ยอมรับในตลาดโลก
บริษัทมีกำลังการผลิตของเครื่องจักร
และบุคลากรเพียงพอในการผลิตเพื่อตอบสนองความต้องการของตลาด

ธุรกิจแปรสภาพเศษเหล็ก
โรงงานแปรสภาพเศษเหล็กของบริษัทเป็นโรงานแปรสภาพเศษเหล็กแห่งแรกในประเทศไทย
เครื่องจักรที่ใช้ในการแปรสภาพเศษเหล็กทั้งเครื่อง Shredder และ Hydraulic Shear
บริษัทจัดซื้อจากประเทศเยอรมัน
ซึ่งเป็นเครื่องจักรที่ทันสมัยที่สุดในขณะนี้ที่สามารถแปรสภาพเศษเหล็กให้มีคุณสมบัติ และคุณภาพ
เหมาะสมเทียบเท่าเศษเหล็กต่างประเทศ สามารถสนองตอบลูกค้าได้ตามคุณภาพและขนาด
รวมทั้งจัดหาได้ตามปริมาณที่ลูกค้าต้องการ

การพัฒนาเทคโนโลยีทั้งในธุรกิจเกษตร และแปรสภาพเศษเหล็ก จะต้องใช้เวลา ความเชี่ยวชาญ
และเงินทุนในการดำเนินการสูง
จึงเป็นการยากที่จะถูกทดแทนด้วยเทคโนโลยีใหม่ในระยะเวลาอันสั้นนี้

ขั้นตอนการผลิตมะเขือเทศบรรจุกระป๋อง

วัตถุดิบมะเขือเทศสด ล้างน้ำ คัดลูกเขียว เหลือง หรือลูกที่มีจุดดำออก, คัดขนาด

ปอกเปลือกโดยใช้ไอน้ำ คัดเกรดของมะเขือเทศปอกเปลือก SOAK TANK

บรรจุกระป๋องแยกตามขนาด เติมน้ำมะเขือเทศ, ปิดฝา ฆ่าเชื้อและทำให้กระป๋องแห้ง

เก็บเรียง, เก็บเพื่อรอผลอย่างน้อย 14 วัน คลังสินค้า

ขั้นตอนการผลิตข้าวโพดหวานบรรจุกระป๋อง

วัตถุดิบ ลวกน้ำร้อน, ผ่านน้ำเย็น ป้อนเข้าเครื่องปอกเปลือก, ตรวจสอบการปอกเปลือก

  ตัดแต่ง, ล้างน้ำ, ตัดเมล็ด, แยกไหมและแกน ล้างน้ำ (ระบบน้ำไหลเวียน)
  ตรวจสอบเมล็ดและตำหนิ

บรรจุ, ตรวจสอบคุณภาพเมล็ดและน้ำหนักบรรจุ เติมสารบรรจุ, ตรวจสอบอุณหภูมิก่อนฆ่าเชื้อ,
ปิดฝา

ตรวจสอบค่าความดันไอน้ำ, ตรวจสอบน้ำหนักสุทธิ ฆ่าเชื้อ, ตรวจสอบอุณหภูมิฆ่าเชื้อ

ทำให้เย็น, ตรวจสอบอุณหภูมิเย็น ทำให้แห้ง, เก็บเรียง ตรวจสอบผลิตภัณฑ์สำเร็จรูป, คลังสินค้า

ขั้นตอนการแปรสภาพเศษเหล็ก

เศษเหล็กในประเทศ เศษเหล็กนำเข้า

ขนส่งไปยังโรงงานแปรสภาพเศษเหล็ก

กระบวนการคัดแยกและทำความสะอาด 7 ขั้นตอน

กระบวนการ กระบวนการ กระบวนการ โละที่มิใช่เหล็ก โลหะพิเศษ

Shearing Gas-cutting Shredded เช่น ทองแดง อลูมิเนียม

เครื่อง เครื่อง

เครื่อง Shear Mannual Heavy-duty

Gas-cutting Shredder

คัดแยก คัดแยก คัดแยก

Standard bonus grade heavy Shredded

Melting ferrous material Material

5.  ผลกระทบต่อสิ่งแวดล้อม

  ธุรกิจเกษตร
  บริษัทมีการควบคุมดูแลกระบวนการผลิตอย่างเข้มงวดเพื่อมิให้เกิดผลกระทบต่อสิ่งแวดล้อม และ

มิให้เกิดความเดือดร้อนหรือเป็นอันตรายต่อสุขภาพของผู้ที่เกี่ยวข้องและผู้อยู่ใกล้เคียง
ซึ่งที่ผ่านมาบริษัทไม่มีประวัติการกระทำความผิดเกี่ยวกับสิ่งแวดล้อม
และบริษัทถือปฏิบัติตามกฎหมายที่ควบคุมอยู่โดยเคร่งครัด

ธุรกิจแปรสภาพเศษเหล็ก
ผลกระทบต่อสิ่งแวดล้อมจากกระบวนการผลิตเกิดจากฝุ่นละอองในกระบวนการผลิตเศษเหล็กตัดย่อย
ซึ่งบริษัทดำเนินการลดผลกระทบโดยตัวเครื่องจักรที่ทำการผลิตเองจะมีส่วนดูดกรองฝุ่นที่เกิดจากการผลิต
(บริเวณจุดตัดย่อยเศษเหล็ก)
ก่อนฉีดดักด้วยละอองน้ำทำให้เปลี่ยนสภาพจากฝุ่นแห้งเป็นฝุ่นเปียกเคลื่อนตัวไปตามสายพานซึ่งมีน้ำฉีดพรมตลอดทางไปสู่พื้นที่ที่กำหนดเพื่อขนย้ายออกไปปรับถมพื้นที่ได้ต่อไป

กรณีเศษวัสดุ หรือขยะมูลฝอย บริษัทตกลงว่าจ้างบริษัท เหมราชพัฒนาที่ดิน จำกัด (มหาชน)
เป็นผู้ดำเนินการเก็บและขนย้ายขยะในนิคมอุตสาหกรรมชลบุรี (บ่อวิน)
ไปดำเนินการย่อยสลายตามกรรมวิธี ตามพระราชบัญญัติโรงงาน พ.ศ. 2535 เรื่อง
การกำจัดสิ่งปฎิกูลหรือวัสดุที่ไม่ใช้แล้ว

ผลกระทบต่อสิ่งแวดล้อมจากการดำเนินงานของบริษัทอยู่ภายใต้การควบคุมของการนิคมอุตสาหกรรมชลบุรี
(บ่อวิน) สังกัดการนิคมอุตสาหกรรมแห่งประเทศไทย และพระราชบัญญัติโรงงาน พ.ศ.2535
กระทรวงอุตสาหกรรม ซึ่งบริษัทถือปฎิบัติตามกฎหมายทุกขั้นตอนโดยเคร่งครัด
และบริษัทไม่มีประวัติการกระทำความผิดเกี่ยวกับสิ่งแวดล้อม

(4.6) การตลาด

  กลยุทธทางการตลาด

  ธุรกิจเกษตร

1.  ผลิตภัณฑ์ของบริษัทมีคุณภาพเป็นที่ยอมรับของลูกค้า
    และมีความสม่ำเสมอทำให้สามารถรักษาลูกค้าและส่วนแบ่งตลาดไว้ได้
    ผลิตภัณฑ์ของบริษัทได้รับใบรับรองคุณภาพอาหารเพื่อการส่งออกจากกรมอนามัย

2.  มูลค่าเพิ่มของผลิตภัณฑ์
    บริษัทมีการลงทุนในส่วนของการวิจัยพัฒนาเพื่อสร้างมูลค่าเพิ่มให้กับผลิตภัณฑ์
    ซึ่งทำให้สามารถผลิตสินค้าได้ตามลักษณะเฉพาะที่ลูกค้าต้องการ เช่น
    ลูกค้าบางรายที่มีความต้องการในผลิตภัณฑ์ที่แตกต่างไปจากมาตรฐานที่บริษัทผลิต

3.  ผลิตภัณฑ์มีหลายขนาดให้เลือก

4.  สามารถส่งมอบผลิตภัณฑ์ได้ทันเวลา
    เนื่องจากบริษัทดำเนินการเองในด้านการขนส่งผลิตภัณฑ์จากโรงงานมายังท่าเรือ

5.  ตัวแทนจำหน่ายมีความสัมพันธ์อันดีกับบริษัท เนื่องจากติดต่อธุรกิจกันมาเป็นระยะเวลานาน
    และการขายตรงของบริษัทไม่ซ้ำซ้อนกับตัวแทนจำหน่าย

  นอกจากนี้บริษัทยังคงเป็นผู้นำและผู้ผลิตรายใหญ่ในตลาดผลิตภัณฑ์มะเขือเทศ
  มีมูลค่าการส่งออกประมาณ

ร้อยละ 50 ของมูลค่าการส่งออกของประเทศ
อย่างไรก็ตามผลิตภัณฑ์ทางการเกษตรมีปัจจัยที่ไม่สามารถควบคุมได้อยู่หลายปัจจัย เช่น
วัตถุดิบซึ่งเน่าเสียง่าย
และสภาพภูมิอากาศในพื้นที่ที่มีการเพาะปลูกทั้งของบริษัทและผู้ผลิตรายอื่นในตลาดโลก
โดยสภาพภูมิอากาศมีผลกระทบโดยตรงต่อปริมาณผลผลิตในตลาดโลก
และมีผลต่อระดับราคาสินค้าซึ่งเคลื่อนไหวตามปริมาณอุปสงค์และอุปทาน

กลุ่มลูกค้าเป้าหมายของบริษัท ได้แก่ ตลาดในภาคพื้นเอเชียแปซิฟิก เช่น ออสเตรเลีย นิวซีแลนด์
ญี่ปุ่น โดยในตลาดดังกล่าว บริษัทมีความได้เปรียบคู่แข่งจากสหรัฐอเมริกา หรืออิตาลี
เนื่องจากความแตกต่างด้านระยะทางซึ่งมีผลต่อค่าขนส่งและราคาสินค้า
นอกจากนี้บริษัทยังมีความสัมพันธ์อันดีกับลูกค้า มีการติดต่อการค้ากันมาเป็นระยะเวลายาวนาน

บริษัทกำหนดนโยบายราคาโดยอิงกับราคาตลาดในแต่ละตลาดที่บริษัทส่งผลิตภัณฑ์เข้าไปจำหน่ายเพื่อให้เป็นราคาที่สามารถแข่งขันกับคู่แข่งขันได้
(Competitive Price) และเพื่อรักษาลูกค้าเดิม
บริษัทกำหนดราคาเป็นมูลค่าเอฟ.โอ.บีเป็นส่วนใหญ่

ธุรกิจค้าและแปรสภาพเศษเหล็ก
บริษัทมีจุดเด่นทางด้านการตลาดทั้งในตัวผลิตภัณฑ์และบริการที่สนองตอบได้ตรงตามความต้องการของลูกค้า
ดังนี้

1.  คุณภาพของผลิตภัณฑ์
    บริษัทแปรสภาพเศษเหล็กให้ได้คุณภาพและขนาดตามความต้องการของลูกค้า
    และให้มีคุณภาพเหมาะสมเทียบเท่ากับเศษเหล็กในต่างประเทศตามข้อกำหนด ISRI
    (Institute of Scrap Recycling Industries)
    โดยเศษเหล็กคุณภาพสูงจะช่วยเพิ่มประสิทธิภาพและประสิทธิผล
    รวมถึงลดต้นทุนการหลอมเหล็กของลูกค้า
    ซึ่งบริษัทมีนโยบายให้ความสำคัญต่อประโยชน์สูงสุดในการใช้เศษเหล็กของลูกค้า

2.  ความสามารถในการจัดหาเศษเหล็กโดยพัฒนาเครือข่ายการจัดหารวบรวมเศษเหล็กเพื่อให้ได้ปริมาณตามที่ลูกค้าต้องการ
    ทั้งการจัดซื้อโดยตรงจากโรงงานอุตสาหกรรม, จากแหล่งรวบรวมเศษเหล็ก หรือซื้อผ่าน
    Suppliers

3.  บริษัทมีโรงงานตั้งอยู่ในพื้นที่เหมาะสมในเขตอุตสาหกรรมชายฝั่งทะเลตะวันออกในบริเวณเดียวกับกลุ่ม
    โรงงานผู้ผลิตเหล็กหลายแห่ง ทำให้สะดวกในการขนส่ง
    และลูกค้ายังสามารถตรวจเช็คคุณภาพสินค้าและเลือกประเภทของวัตถุดิบเศษเหล็กที่ต้องการได้ตลอดเวลา
    รวมทั้งลูกค้ายังไม่ต้องเก็บวัตถุดิบคงคลังไว้มาก

4.  โรงงานแปรสภาพเศษเหล็กของบริษัทเป็นโรงงานแปรสภาพเศษเหล็กแห่งแรกในประเทศไทย
    มีทีมผู้บริหารและทีมงานที่มีความเชี่ยวชาญ มีประสบการณ์ และชื่อเสียงในธุรกิจเหล็ก

  กลุ่มลูกค้าเป้าหมายของบริษัท ได้แก่ โรงงานผู้ผลิตเหล็กในประเทศ
  โดยบริษัทมีนโยบายกำหนดราคาโดยใช้

ต้นทุนบวกกำไรขั้นต้น และอิงกับราคาเฉลี่ยในตลาด

  (4.6) การจำหน่าย และช่องทางการจำหน่าย

  ธุรกิจเกษตร

1.  บริษัทขายผ่านให้แก่นายหน้า (Brokers) ทั้งในประเทศและต่างประเทศ
    ซึ่งนายหน้าเหล่านี้จะเป็นผู้หาลูกค้าแล้วจึงมาติดต่อรับซื้อสินค้าทางบริษัทเพื่อนำไปจำหน่ายลูกค้าในต่างประเทศ
    เช่น ออสเตรเลีย แคนาดา ญี่ปุ่น นิวซีแลนด์
    โดยมีค่านายหน้าเป็นผลตอบแทนตามเงื่อนไขที่ตกลงกันไว้

2.  ขายกับลูกค้าโดยตรงทั้งลูกค้าในประเทศและต่างประเทศ
    ซึ่งทางบริษัทเป็นผู้หากลุ่มเป้าหมายเองจากที่ต่างๆ เช่น กรมพาณิชย์ กรมส่งเสริมการส่งออก
    งานแสดงสินค้า งานนิทรรศการต่างๆ และลูกค้าจะนำไปจำหน่ายให้กับผู้บริโภคคนสุดท้ายต่อไป
    โดยบริษัทมีทั้งลูกค้าที่ติดต่อกันมานาน และได้หาลูกค้าใหม่อยู่ตลอดเวลาเช่นกัน

  สัดส่วนการจำหน่ายแต่ละวิธี มีดังนี้

  ร้อยละ

  ขายภายในประเทศ 30.00

  ขายต่างประเทศ 70.00

  ธุรกิจค้าและแปรสภาพเศษเหล็ก บริษัทขายตรงแก่ลูกค้ากลุ่มเป้าหมาย
  โดยกำหนดราคาตามราคาตลาด

  (4.7) ลักษณะของลูกค้า

  ธุรกิจเกษตร บริษัทมีการจัดจำหน่ายผ่านนายหน้าในประเทศและต่างประเทศหลายแห่ง
  ซึ่งมีความสัมพันธ์ที่ดี

และติดต่อกันมาเป็นระยะเวลานาน สำหรับผลิตภัณฑ์มะเขือเทศปอกเปลือกบรรจุกระป๋อง
และข้าวโพดหวานบรรจุกระป๋อง บริษัทส่งออกจำหน่ายยังต่างประเทศทั้งหมด
โดยเรียงลำดับการส่งออกตามมูลค่าการจำหน่ายได้ดังนี้

+-------------------------+--------+-------------------------+--------+
| ผลิตภัณฑ์มะเ               |        | ผลิต                     |        |
| ขือเทศปอกเปลือกบรรจุกระป๋อง |        | ภัณฑ์ข้าวโพดหวานบรรจุกระป๋อง |        |
+-------------------------+--------+-------------------------+--------+
| 1.  นิวซีแลนด์             | ร้อยละ  | 1.  ฮ่องกง               | ร้อยละ  |
|                         |        |                         |        |
| 2.  ออสเตรเลีย           | 42.0   | 2.  จีน                  | 68.0   |
|                         |        |                         |        |
| 3.  ฟิจิ                  | 33.0   | 3.  เกาหลี               | 15.0   |
|                         |        |                         |        |
| 4.  เกาหลี               | 7.7    | 4.  อื่นๆ                 | 12.0   |
|                         |        |                         |        |
| 5.  อื่นๆ                 | 4.4    |                         | 5.0    |
|                         |        |                         |        |
|                         | 12.9   |                         |        |
+-------------------------+--------+-------------------------+--------+

สำหรับผลิตภัณฑ์มะเขือเทศเข้มข้น บริษัทจำหน่ายในประเทศร้อยละ 75
โดยลูกค้าส่วนใหญ่เป็นผู้ผลิตซอสมะเขือเทศ และอาหารกระป๋อง เช่น Premier Canning
Industry Co.,Ltd., Heinz Win Chance Ltd., CPC/AJI (Thailand)LTd., Thai
Q.P. Co.,Ltd., Srithai Food Service Co.,Ltd,
ซึ่งมีความต้องการผลิตภัณฑ์มะเขือเทศอยู่มาก และบริษัทเป็นผู้ผลิตรายใหญ่ในตลาด

ธุรกิจค้าและแปรสภาพเศษเหล็ก กลุ่มลูกค้าเป้าหมายของบริษัท คือ
โรงงานผลิตเหล็กประเภทเตาหลอมโดยเฉพาะในเขตอุตสาหกรรมชายฝั่งทะเลตะวันออก
ซึ่งลูกค้ารายใหญ่มีความสัมพันธ์อันดีกับบริษัท

  (4) งานที่ยังไม่ส่งมอบ -ไม่มี-

สิทธิหรือข้อจำกัดในการประกอบธุรกิจ

(1) บัตรส่งเสริมการลงทุน

  บริษัทได้รับสิทธิประโยชน์ตามบัตรส่งเสริมการลงทุน เมื่อวันที่ 19 ธันวาคม 2532
  เพื่อเพาะปลูกมะเขือเทศและ

การผลิตมะเขือเทศปอกเปลือกบรรจุกระป๋องเพื่อการส่งออก
สิทธิประโยชน์ที่ได้รับรวมถึงการยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
8 ปี ได้รับอนุญาตให้หักเงินได้พึงประเมินเป็นจำนวนร้อยละ 5
ของรายได้ที่เพิ่มขึ้นจากปีก่อนจากการส่งออกเป็นเวลา 10 ปี
และได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ 50
ของอัตราปกติมีกำหนด 5 ปี
นับแต่วันที่พ้นกำหนดระยะเวลาได้รับยกเว้นภาษีเงินได้นิติบุคคลสำหรับกำไรสุทธิจากการประกอบกิจการ
ภายหลังจากคณะกรรมการส่งเสริมการลงทุนเห็นชอบ และเมื่อวันที่ 8 พฤศจิกายน 2536
บัตรส่งเสริมการลงทุนได้เพิ่มเติมเงื่อนไขโดยบริษัทจะต้องส่งผลิตภัณฑ์ที่ผลิตได้ออกไปจำหน่ายต่างประเทศในแต่ละปีมีมูลค่าเอฟ.โอ.บี
ไม่น้อยกว่าร้อยละ 30 ของมูลค่ายอดขายทั้งสิ้น

บริษัทได้รับสิทธิประโยชน์ตามบัตรส่งเสริมการลงทุน เมื่อวันที่ 4 มีนาคม 2535
เพื่อการผลิตน้ำสับปะรดเข้มข้นและน้ำมะเขือเทศเข้มข้น
สิทธิประโยชน์ที่ได้รับรวมถึงการยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
6 ปี นับแต่วันที่เริ่มมีรายได้จากการประกอบกิจการได้รับอนุญาตให้หักเงินได้
พึงประเมินเป็นจำนวนร้อยละ 5 ของรายได้ที่เพิ่มขึ้นจากปีก่อนจากการส่งออกเป็นเวลา 10 ปี
และได้รับลดหย่อนภาษี เงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ 50
ของอัตราปกติมีกำหนด 5 ปี นับแต่วันพ้นกำหนดระยะเวลาได้รับยกเว้นภาษีเงินได้นิติบุคคล
สำหรับกำไรสุทธิจากการประกอบกิจการภายหลังจากคณะกรรมการส่งเสริมการลงทุนเห็นชอบ
และเมื่อวันที่ 26 มกราคม 2537
บัตรส่งเสริมการลงทุนได้เพิ่มเติมเงื่อนไขโดยบริษัทจะต้องส่งผลิตภัณฑ์ที่ผลิตได้ออกไปจำหน่ายต่างประเทศในแต่ละปีมีมูลค่าเอฟ.โอ.บี
ไม่น้อยกว่าร้อยละ 30 ของมูลค่ายอดขายทั้งสิ้น

บริษัทได้รับสิทธิประโยชน์ตามบัตรส่งเสริมการลงทุน เมื่อวันที่ 28 กุมภาพันธ์ 2537
เพื่อผลิตเศษเหล็กตัดย่อยประเภท 2.4 การแปรรูปหรือแปรสภาพโลหะ
ซึ่งเป็นการรับโอนกิจการจากบริษัท เอส.ที.จี.เมทัล จำกัด ตามบัตรส่งเสริม เลขที่ 1231/2536
ลงวันที่ 22 พฤศจิกายน 2536 สิทธิประโยชน์ที่ได้เท่าที่เหลืออยู่ตามบัตรส่งเสริมดังกล่าว
และรวมถึงการยกเว้นภาษีเงินได้นิติบุคคล
สำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา 5 ปี
นับแต่วันที่เริ่มมีรายได้จากการประกอบกิจการนั้น

(2) สิทธิอื่น -ไม่มี-

(3) ข้อจำกัดในการประกอบธุรกิจ - ไม่มี-

โครงการดำเนินงานในอนาคต

ธุรกิจเกษตร บริษัทมีโครงการที่จะเพิ่มกำลังการผลิตเต็มที่ในผลิตภัณฑ์ข้าวโพดหวานบรรจุกระป๋อง
เนื่องจากมีโอกาสและช่องทางที่จะขยายตลาดได้อีกมาก โดยเฉพาะในแถบภูมิภาคเอเชีย เช่น
เกาหลี จีน ฮ่องกง เนื่องจากความได้เปรียบคู่แข่งขันในเรื่องระยะทางการขนส่ง ความสม่ำเสมอ
และต่อเนื่องของการส่งมอบสินค้า รวมทั้งเป็นตลาดที่มีกำลังซื้อสูง
และสินค้าของบริษัทมีคุณภาพได้มาตรฐานเป็นที่ยอมรับของผู้บริโภค

นอกจากนี้บริษัทมีโครงการศึกษาวิจัย
และทดลองปลูกพืชพันธุ์ชนิดอื่นที่จะสามารถปลูกเสริมในเชิงพาณิชย์เพื่อเป็นการเสริมรายได้
และมีส่วนเฉลี่ยต้นทุนคงที่โดยการจัดแผนการปลูกและบริหารโรงงานระหว่างมะเขือเทศ
ข้าวโพดหวานและพืชพันธุ์ใหม่ที่เข้ามาเสริมให้โรงงานสามารถดำเนินงานได้ตลอดทั้งปี